Tolong jelaskan mengenai Ailanthus altissima dalam bahasa sunda

{{Taxobox|image=Götterbaum (Ailanthus altissima).jpg|image_width=200px|image_caption=Anu pangbadagna nu tumuwuh di Jérman|regnum=Plantae|divisio=Spermatophyta|classis=Dicotyledonae|ordo=Rutales|familia=Simaroubaceae|genus=Alianthus|subdivision_ranks=Spesies|subdivision=|species=Ailanthus altissima | synonyms            =

Ailanthus cacodendron (Ehrh.) Schinz & Thell.

Ailanthus sinensis Dum.Cours. nom. illeg.

}}Ailanthus altissima atawa tangkal sawarga nyaéta tangkal pituin ti Cina jeung Taiwan anu tumuwuh sarta galugurna kawilang gancang. Ieu tangkal bisa tumuwuh nepi ka jangkungna lima welas méter na mangsa dua puluh lima taun. Ku gancangna ngajangkungan ieu tangkal jadi margalantaran disebut tangkal sawarga, nganggap yén ieu tangkal terus tumuwuh nepi ka sawarga. Sok sanajan ieu tangkal kasohor ku ngaran tangkal sawarga tapi watek ieu tangkal kontradiktif dina kanyataanana, anu mana ieu tangkal dianggap minangka hama atawa tutuwuhan nu ngaganngu. Ieu tangkal watekna invasif alatan kamampuhna nu bedas pikeun tumuwuh kalawan gancang sarta tohaga, sarta bisa sirungan deui nepi ka ngabadagan deuina saupama geus dituar ogé. Malah di pakotaan mah ieu tangkal téh bisa nyérédkeun lapisan aspal sarta ngaganggu pondasi wangunan. Balukar tina polahna ieu tangkal, sawatara jalma nyebut ieu tangkal téh tangkal naraka.

Di Cinana mah ieu tangkal téh loba dimangpaatkeun pikeun rupa-rupa tujuan. Tingtur kulit kulawu geus dipaké pikeun nyageurkeun panyakit kayaning kabotakan sarta malaria, jeung deuih geus kabukti bisa ngalaunkeun keteg jajantung. Ogé dipaké jang parab hileud sutra Samia cynthia, mangrupa hileud nu ngasilkeun sutra nu leuwih badag batan hileud sutra nu kakoncara Bombyx mori ngan kualitasna kurang hadé. Daunna bisa diékstraksi jadi pawarna konéng sarta kulit kaina bisa dijadikeun ubar reungit alami.

Ieu tangkal mimiti dibawa ti Cina ka Éropa taun 1740-an sarta dibawa ka Philadélphia di Amérika Sarikat taun 1784, jeung geus dipaké di pirang-pirang wewengkon minangka tangkal pangiuh jalan ti abad ka-19. Habitat ieu tangkal biasa hirup di loba patempatan, kayaning gulma tina jujukutan, kamalir cai, parit, wates leuweung, rungkun jukut, pakebonan, kahutanan, daérah pakotaan, imah-imah teu kaurus, patempatan nu teu kaurus, aréa limbah, tungtung jalan sarta sisian jalur rél karéta api utamana di wewengkon nu iklimna sedeng jeung sub-tropis beueus sarta sub-tropis kawas di Australia.